
Návrh uznesenia


UZNESENIE č. ......../2023
zo dňa 15. 12. 2023

Zastupiteľstvo Bratislavského samosprávneho kraja po prerokovaní materiálu


A schvaľuje


bezodplatný prevod nehnuteľného majetku, nachádzajúceho sa v k. ú. Senec, obec Senec, okres Senec, a to:
 
· stavebného objektu – SO 04.1 rozšírenie cesty III/1043 pre pripojenie ČSPH, vybudovaný na novovytvorenom pozemku parcely reg. „C“ s parc. č. 925/2, o výmere 35 m2, 

z vlastníctva odovzdávajúceho T a M trans spedition, s.r.o., so sídlom: Šarovce 545, 935 52 Šarovce, IČO: 34 140 425, do vlastníctva Bratislavského samosprávneho kraja 

s podmienkami: 

· odovzdávajúci uhradí Bratislavskému samosprávnemu kraju sumu vo výške 990,- EUR v lehote 30 dní odo dňa nadobudnutia účinnosti zmluvy o budúcej zmluve o bezodplatnom prevode vlastníctva stavebného objektu,
· odovzdávajúci podpíše zmluvu o budúcej zmluve o bezodplatnom prevode stavebného objektu najneskôr do 180 dní odo dňa schválenia uznesenia s tým, že ak v tejto lehote odovzdávajúci zmluvu nepodpíše, uznesenie stráca platnosť,
· predmetom zmluvy o budúcej zmluve bude záväzok odovzdávajúceho podpísať zmluvu o bezodplatnom prevode stavebného objektu najneskôr do 180 dní odo dňa nadobudnutia právoplatnosti povolenia na užívanie s tým, že ak v tejto lehote odovzdávajúci nepodpíše zmluvu, je Bratislavský samosprávny kraj oprávnený odstúpiť od zmluvy o budúcej zmluve o prevode vlastníctva stavebného objektu,
· Bratislavský samosprávny kraj je oprávnený odmietnuť podpísať zmluvu o bezodplatnom prevode stavebného objektu a odstúpiť od zmluvy o budúcej zmluve o bezodplatnom prevode vlastníctva stavebného objektu v prípade, ak Správa ciest Bratislavského samosprávneho kraja nevydá súhlasné stanovisko s nadobudnutím vlastníctva stavebného objektu,
· Odovzdávajúci je povinný zabezpečiť majetkovoprávne vysporiadanie pozemku pod stavebným objektom v prospech Bratislavského samosprávneho kraja formou zriadenia vecného bremena najneskôr ku dňu uzatvorenia zmluvy o bezodplatnom prevode stavebného objektu,
· Odovzdávajúci je povinný zabezpečiť vypracovanie znaleckého posudku, predmetom ktorého bude stanovenie všeobecnej hodnoty stavebného objektu


B ukladá


riaditeľke Úradu Bratislavského samosprávneho kraja zabezpečiť prípravu a podpis zmluvy o budúcej zmluve o bezodplatnom prevode stavebného objektu

					Termín: do 180 dní odo dňa schválenia uznesenia

D ô v o d o v á   s p r á v a


Spoločnosť T a M trans spedition, s.r.o., so sídlom: Šarovce 545, 935 52 Šarovce, IČO: 34 140 425 v zastúpení P & J Corporation, s.r.o., so sídlom Gessayova 14, 851 03 Bratislava, IČO: 52 422 330(ďalej len „žiadateľ“), požiadala listom zo dňa 06.11.2023 (ďalej len „žiadosť“) Bratislavský samosprávny kraj (ďalej len „BSK“), o bezodplatné odovzdanie nehnuteľností do vlastníctva BSK a to: 

· stavebného objektu – SO 04.1 rozšírenie cesty III/1043 pre pripojenie ČSPH, vybudovaný na novovytvorenom pozemku parcely reg. „C“ s parc. č. 925/2, o výmere 35 m2, (ďalej aj ako „stavebný objekt“) 

Žiadateľ sa obrátil na odbor dopravy a oddelenie právne BSK so žiadosťou o riešenie dodatočného stavebného a kolaudačného rozhodnutia z dôvodu, že vybudoval stavebný objekt bez stavebného povolenia. Odbor dopravy a právne oddelenie súhlasí s dodatočným skolaudovaním stavebných objektov a ich nadobudnutím do vlastníctva BSK za podmienok, že:
· žiadateľ zabezpečí majetkovoprávne vysporiadanie pozemku pod stavebným objektom v prospech BSK,
· žiadateľ uhradí sumu 990,- EUR na účet BSK z titulu bezdôvodného obohatenia vypočítanú ako násobok dĺžky styku stavebných objektov s cestou III/1043 vo vlastníctve BSK o rozsahu 22m2 a šírky 1,5 m2 potrebnou na napojenie rozšírenia, so sumou 30,- EUR bežného ročného nájmu v zmysle zásad hospodárenia s majetkom BSK (22m2 x 1,5m2 x 30,-EUR = 990,-EUR)
· Správa ciest Bratislavského samosprávneho kraja vydá súhlasné stanovisko s nadobudnutím vlastníctva stavebných objektov. 

Pozemok pod novovybudovaným rozšírením je vo vlastníctve mesta Senec, pričom na základe osobných rokovaní medzi odovzdávajúcim a mestom Senec je vôľa mesta Senec zriadiť vecné bremeno v prospech BSK za odplatu, ktorú zaplatí mestu Senec žiadateľ. Na základe uvedeného je forma majetkovoprávneho vyporiadania určená zriadením vecného bremena najneskôr ku dňu uzatvorenia zmluvy o bezodplatnom prevode stavebného objektu.

Odbor dopravy Úradu BSK nemá námietky k nadobudnutiu stavebného objektu po splnení podmienok do vlastníctva BSK.


	Na základe vyššie uvedených skutočností predkladáme Zastupiteľstvu BSK materiál na schválenie.


Prílohou materiálu sú:
· žiadosť žiadateľa zo dňa 06.11.2023,
· kópia katastrálnej mapy,
· geometrický plán č. 4-14/2018,
· výkres – situácia SO 04.1 rozšírenie cesty III/1043 pre pripojenie ČSPH.





Stanoviská komisií Zastupiteľstva BSK 
Bod :              „Návrh na schválenie bezodplatného prevodu rozšírenia cesty III/1043 v rozsahu 35 m2 v k.ú. Senec, v prospech Bratislavského samosprávneho kraja“ 

	Názov komisie

	Stanovisko komisie k návrhu materiálu
	Hlasovanie 
	Akceptované / Neakceptované

	Zapracované / Nezapracované

	
Finančná komisia


	Komisia odporúča Z BSK prerokovať predložený materiál a schváliť v predloženej podobe
	Prítomní         6
Za                  6
Proti               0
Zdržal             0
Nehlasoval    0
	
	

	Komisia dopravy

	Komisia odporúča Z BSK prerokovať predložený materiál a schváliť v predloženej podobe
	Prítomní        9
Za                   9
Proti               0
Zdržal             0
Nehlasoval    0
	
	

	Komisia majetku, investícií a verejného obstarávania
	Komisia odporúča Z BSK prerokovať predložený materiál a schváliť v predloženej podobe
	Prítomní         6
Za                  6
Proti               0
Zdržal             0
Nehlasoval    0
	
	








